1. ΝΟΜΟΘΕΤ. ΔΙΑΤΑΓΜΑ υπ' αριθ. 503 της 13 Απρ./15 Μαΐου 1970 (ΦΕΚ Α'  108) Περί κυρώσεως της υπογραφείσης εν Βιέννη την 18ην Απρ. 1961 υπό την αιγίδα του Οργανισμού των Ηνωμένων Εθνών Συμβάσεως περί των διπλωματικών σχέσεων. Άρθρον μόνον.-1.Κυρούται και κτάται ισχύν νόμου η εν Βιέννη υπό την αιγίδα των Ηνωμένων Εθνών υπογραφείσα την 18ην Απρ. 1961 Σύμβασις περί των διπλωματικών σχέσεων, ης το κείμενον έπεται εν πρωτοτύποις εις την γαλλικήν και αγγλικήν και εν μεταφράσει εις την ελληνικήν. 2.Η ισχύς της Συμβάσεως άρχεται από της πληρώσεως των προϋποθέσεων περί ων το άρθρ. 51 παρ.2 αυτής. ΣΥΜΒΑΣΙΣ ΤΗΣ ΒΙΕΝΝΗΣ ΠΕΡΙ ΤΩΝ ΔΙΠΛΩΜΑΤΙΚΩΝ ΣΧΕΣΕΩΝ Τα συμβαλλόμενα εν τη παρούση Συμβάσει Κράτη. Υπομιμνήσκοντα ότι από παρωχημένης εποχής οι Λαοί απασών των Χωρών αναγνωρίζουν το καθεστώς των διπλωματικών πρακτόρων, Έχοντα επίγνωσιν των σκοπών και των αρχών του Χάρτου των Ηνωμένων Εθνών αφορωσών εις την κυρίαρχον ισότητα των Κρατών, εις την διατήρησιν της ειρήνης και της διεθνούς ασφαλείας και εις την ανάπτυξιν των φιλικών σχέσεων μεταξύ των εθνών, Πεποιθότα ότι μία διεθνής σύμβασις επί των σχέσεων, προνομίων και διπλωματικών ασυλιών θα συνέβαλεν όπως ευνοήση τας σχέσεις φιλίας μεταξύ των Χωρών, οιαδήποτε και αν είναι η διαφορά των συνταγματικών και κοινωνικών καθεστώτων αυτών, Πεποιθότα ότι ο σκοπός των ειρημένων προνομίων και ασυλιών είναι ουχί βεβαίως όπως ευνοήση τα άτομα, αλλ' όπως εξασφαλίση την αποτελεσματικήν εκπλήρωσιν των καθηκόντων των διπλωματικών αποστολών εν τη ιδιότητι αυτών ως εκπροσώπων των Κρατών, Διαβεβαιούντα ότι οι κανόνες του διεθνούς εθιμικού δικαίου δέον όπως εξακολουθήσωσι να διέπωσι τα θέματα τα οποία δεν διεκνονίσθησαν   ρητώς δια των διατάξεων της παρούσης Συμβάσεως, Συνεφώνησαν επί των ακολούθων: Άρθρ.8.-1.Τα μέλη του διπλωματικού προσωπικού της αποστολής θα έχωσι κατ' αρχήν την ιθαγένειαν του διαπιστεύοντος Κράτους. 2.Τα μέλη του διπλωματικού προσωπικού της αποστολής δεν δύνανται να επιλέγωνται μεταξύ των υπηκόων του παρ' ω η διαπίστευσις Κράτους ειμή τη συγκαταθέσει του Κράτους τούτου, το οποίον δύναται εν παντί χρόνω να την ανακαλέση. 3.Το παρ' ω η διαπίστευσις Κράτος δύναται να επιφυλάξη υπέρ εαυτού το αυτό δικαίωμα όσον αφορά τους υπηκόους τρίτου Κράτους, οίτινες δεν είναι ωσαύτως υπήκοοι του διαπιστεύοντος Κράτους. 40.Γ.θ.1 Συμφωνία περί Διπλωματικών Σχέσεων 92 Άρθρ.9.-1.Το παρ' ω η διαπίστευσις Κράτος δύναται ανά πάσαν στιγμήν και χωρίς να υποχρεούται εις αιτιολόγησιν της αποφάσεώς του να πληροφορή το διαπιστεύον Κράτος ότι ο αρχηγός ή παν άλλο μέλος του διπλωματικού προσωπικού της αποστολής είναι πρόσωπον μη αρεστόν, ή ότι παν άλλο μέλος του προσωπικού της αποστολής δεν είναι παραδεκτόν. Το διαπιστεύον Κράτος εν τοιαύτη περιπτώσει θα ανακαλή το εν λόγω πρόσωπον ή θα το απαλλάσση των καθηκόντων του εν τη αποστολή αναλόγως της περιπτώσεως. Πρόσωπόν τι δύναται να κηρυχθή μη αρεστόν ή μη παραδεκτόν προ της αφίξεως εις το έδαφος του παρ' ω η διαπίστευσις Κράτους. 2.Εάν το διαπιστεύον Κράτος αρνήται να εκτελέση ή δεν εκτελή εντός ευλόγου προθεσμίας τας υποχρεώσεις, δι' ων επιβαρύνεται συμφώνως προς την παρ. 1 του παρόντος άρθρου, το παρ' ω η διαπίστευσις Κράτος δύναται ν' αρνηθή όπως αναγνωρίση εις το εν λόγω πρόσωπον την ιδιότητα του μέλους της αποστολής. Άρθρ.10.-1.Εις το Υπουργείον των Εξωτερικών του παρ' ω η διαπίστευσις Κράτους, ή εις οίον άλλο Υπουργείον ήθελε συμφωνηθή, κοινοποιούνται: α)Ο διορισμός των μελών της αποστολής, η άφιξις και οριστική αναχώρησις ή η λήξις των καθηκόντων των εν τη αποστολή. β)Η άφιξις και οριστική αναχώρησις προσώπου ανήκοντος εις την οικογένειαν μέλους της αποστολής, ως και, εάν συντρέχη λόγος, το γεγονός ότι πρόσωπόν τι καθίσταται ή παύει να είναι μέλος της οικογενείας μέλους τινός της αποστολής. γ)Η άφιξις και οριστική αναχώρησις ιδιωτικών υπηρετών εν τη υπηρεσία των εν τω ανωτέρω εδάφ. α' προσώπων, ως και, εάν συντρέχη λόγος, το γεγονός ότι εγκαταλείπουσι την υπηρεσίαν των ρηθέντων προσώπων. δ)Η πρόσληψις και απόλυσις προσώπων διαμενόντων εν τω παρ' ω η διαπίστευσις Κράτει ως μελών της αποστολής ή ως ιδιωτικών υπηρετών δικαιουμένων προνομίων και ασυλιών. 2.Οσάκις θα είναι δυνατόν, δέον ωσαύτως να αποτελή αντικείμενον προηγουμένης γνωστοποιήσεως η άφιξις και οριστική αναχώρησις. Άρθρ.11.-1.Ελλείψει ρητής συμφωνίας περί της εις προσωπικόν δυνάμεως της αποστολής, το παρ' ω η διαπίστευσις Κράτος δύναται να απαιτήση όπως η δύναμις αυτή διατηρηθή εντός των κατά την κρίσιν του θεωρουμένων λογικών και κανονικών ορίων, λαμβανομένων υπ' όψιν των περιστάσεων και συνθηκών, αίτινες επικρατούσιν εις το Κράτος τούτο, και των αναγκών της εν λόγω αποστολής. 2.Το παρ' ω η διαπίστευσις Κράτος δύναται επίσης, εντός των αυτών ορίων και άνευ διακρίσεως, να αρνηθή όπως δεχθή υπαλλήλους ωρισμένης κατηγορίας. Άρθρ.12.-Το διαπιστεύον Κράτος δεν δύναται άνευ προηγουμένης ρητής συγκαταθέσεως του παρ' ω η διαπίστευσις Κράτους να εγκαθιστά γραφεία αποτελούντα τμήμα της αποστολής εις τόπους άλλους ή εκείνους ένθα είναι εγκατεστημένη αυτή αύτη η αποστολή. Άρθρ.13.-1.Ο αρχηγός της αποστολής θεωρείται αναλαβών τα καθήκοντά του εν τω παρ' ω η διαπίστευσις Κράτει, αφ' ης παρουσίασε τα διαπιστευτήριά του ή αφ' ης εγνωστοποίησε την άφιξίν του και αντίγραφον των διαπιστευτηρίων του υπεβλήθη εις το Υπουργείον των Εξωτερικών του παρ' ω η διαπίστευσις Κράτους ή εις οίον άλλο Υπουργείον θα είχε συμφωνηθή, συμφώνως προς την εις το παρ' ω η διαπίστευσις Κράτος ισχύουσαν πρακτικήν, ήτις δέον να εφαρμόζεται κατά τρόπον ομοιόμορφον. 2.Η σειρά παρουσιάσεως των διαπιστευτηρίων ή αντιγράφου τούτων προσδιορίζεται εκ της ημερομηνίας και ώρας αφίξεως του αρχηγού της αποστολής. Άρθρ.14.-1.Οι αρχηγοί αποστολής κατανέμονται εις τρεις τάξεις, ήτοι: α)την των πρέσβεων ή νουντσίων διαπεπιστευμένων παρά τοις αρχηγοίς Κρατών και των άλλων αρχηγών αποστολών των εχόντων αντιστοίχων βαθμόν, β)την των απεσταλμένων, Υπουργών ή Ιντερνουντσίων διαπιστευμένων παρά τοις αρχηγοίς Κρατών, γ)την των επιτετραμμένων διαπεπιστευμένων παρά τοις Υπουργοίς των Εξωτερικών. 2.Πλην των αφορώντων το προβάδισμα και το πρωτόκολλον, ουδεμία διάκρισις γίνεται μεταξύ των αρχηγών αποστολής ως εκ της τάξεώς των. Άρθρ.15.-Τα Κράτη συμφωνούσι περί της τάξεως, εις την οποίαν δέον να ανήκουν οι αρχηγοί των αποστολών των. Άρθρ.16.-1.Οι αρχηγοί αποστολής λαμβάνουσι σειράν εντός εκάστης τάξεως αναλόγως της ημερομηνίας και ώρας, καθ' ην ανέλαβον τα καθήκοντά των συμφώνως προς το άρθρ. 13. 2.Οι μεταβολαί αι επιφερόμεναι εις τα διαπιστευτήρια αρχηγού αποστολής, αίτινες δεν επάγονται μεταβολάς τάξεως, δεν θίγουσι την σειράν προβαδίσματός του. 3.Το παρόν άρθρον δεν θίγει τα έθη, άτινα είναι ή θα εγίνοντο αποδεκτά εκ μέρους του παρ' ω η διαπίστευσις Κράτους, όσον αφορά το προβάδισμα του αντιπροσώπου της Αγίας Έδρας. Άρθρ.17.-Η σειρά προβαδίσματος των μελών του διπλωματικού προσωπικού της αποστολής κοινοποιείται    υπό   του   αρχηγού    της    αποστολής (Μετά τη σελ. 386,202) Σελ. 386,203 Τεύχος 425-Σελ. 69 Συμφωνία περί Διπλωματικών Σχέσεων 40.Γ.θ.1 93 εις το Υπουργείον των Εξωτερικών ή εις οίον άλλο Υπουργείον θα είχε συμφωνηθή. Άρθρ.1.-Δια τους σκοπούς της παρούσης Συμβάσεως, οι ακόλουθοι όροι νούνται καθ' ον τρόπον προσδιορίζονται κατωτέρω: α)Δια του όρου «αρχηγός της αποστολής» νοείται το πρόσωπον το εντεταλμένον υπό του διαπιστεύοντος Κράτους όπως ενεργή εν τη ιδιότητι ταύτη. β)Δια του όρου «μέλη της αποστολής» νοείται ο αρχηγός της αποστολής και τα μέλη του προσωπικού της αποστολής. γ)Δια του όρου «μέλη του προσωπικού της αποστολής» νοούνται τα μέλη του διπλωματικού, του διοικητικού και τεχνικού και του υπηρετικού προσωπικού της αποστολής. δ)Δια του όρου «μέλη του διπλωματικού προσωπικού» νοούνται τα μέλη του προσωπικού της αποστολής τα έχοντα διπλωματικήν ιδιότητα. ε)Δια του όρου «διπλωματικός πράκτωρ» νοείται ο αρχηγός της αποστολής ή μέλος του διπλωματικού προσωπικού αυτής. σ)Δια του όρου «μέλη του διοικητικού και τεχνικού προσωπικού» νοούνται τα μέλη το προσωπικού της αποστολής τα χρησιμοποιούμενα εις την διοικητικήν και τεχνικήν υπηρεσίαν της αποστολής. ζ)Δια του όρου «μέλη του υπηρετικού προσωπικού» νοούνται τα μέλη της αποστολής τα χρησιμοποιούμενα εις την υπηρετικήν εργασίαν της αποστολής. η)Δια του όρου «ιδιωτικοί υπηρέται» νοούνται τα πρόσωπα τα χρησιμοποιούμενα εις την ιδιωτικήν υπηρεσίαν μέλους της αποστολής, άτινα δεν είναι υπάλληλοι του διαπιστεύοντος Κράτους. θ)Δια του όρου «χώροι της αποστολής» νοούνται τα κτίρια ή τμήματα κτιρίων και του συνεχομένου γηπέδου, άτινα οιοσδήποτε και αν είναι ο κύριος αυτών χρησιμοποιούνται δια τους σκοπούς της αποστολής, περιλαμβανομένης της κατοικίας του αρχηγού της αποστολής. (Μετά τη σελ. 386,110) Σελ. 386,201 Τεύχος 425-Σελ. 67 Συμφωνία περί Διπλωματικών Σχέσεων 40.Γ.θ.1 91 Άρθρ.18.-Εις έκαστον Κράτος η ακολουθητέα διαδικασία δια την αποδοχήν των αρχηγών αποστολής δέον να είναι ομοιόμορφος ως προς εκάστην τάξιν. Άρθρ.19.-1.Εάν χηρεύη η θέσις αρχηγού της αποστολής ή εάν ο αρχηγός της αποστολής κωλύεται να ασκή τα καθήκοντά του, αναπληρωτής επιτετραμμένος ενεργεί προσωρινώς ως αρχηγός της αποστολής. Το όνομα του αναπληρωτού επιτετραμμένου θα κοινοποιήται, είτε υπό του αρχηγού της αποστολής είτε, εν η περιπτώσει κωλύεται ούτος να το πράξη, υπό του Υπουργείου των Εξωτερικών του διαπιστεύοντος Κράτους εις το Υπουργείον των Εξωτερικών του παρ' ω η διαπίστευσις Κράτους ή εις οίον άλλο Υπουργείο θα είχε συμφωνηθή. 2.Εν η περιπτώσει ουδέν μέλος του διπλωματικού προσωπικού της αποστολής θα ευρίσκετο εντός του παρ' ω η διαπίστευσις Κράτους, μέλος τι του διοικητικού ή τεχνικού προσωπικού δύναται, τη συγκαταθέσει του παρ' ω η διαπίστευσις Κράτους, να υποδειχθή υπό του διαπιστεύοντος Κράτους, ίνα διευθύνη τας τρεχούσας διοικητικάς υποθέσεις της αποστολής. Άρθρ.20.-Η αποστολή και ο αρχηγός της δικαιούνται να τοποθετώσι την σημαίαν και το έμβλημα του διαπιστεύοντος Κράτους επί των χώρων της αποστολής, περιλαμβανομένης της κατοικίας του αρχηγού της αποστολής, και επί των μεταφορικών μέσων αυτού. Άρθρ.21.-1.Το παρ' ω η διαπίστευσις Κράτος οφείλει είτε να διευκολύνη την επί του εδάφους του απόκτησιν, εντός του πλαισίου της νομοθεσίας του, υπό του διαπιστεύοντος Κράτους των αναγκαίων δια την αποστολήν του χώρων είτε να βοηθή το διαπιστεύον Κράτος όπως ανεύρη χώρους κατ' άλλον τρόπον. 2.Οφείλει επίσης, εάν είναι αναγκαίον, να βοηθή τας αποστολάς, όπως επιτύχωσι προσήκοντα ενδιαιτήματα δια τα μέλη των. Άρθρ.22.-1.Οι χώροι της αποστολής είναι απαραβίαστοι. Δεν επιτρέπεται εις τους υπαλλήλους του παρ' ω η διαπίστευσις Κράτους να εισέρχωνται εντός αυτών ειμή τη συγκαταθέσει του αρχηγού της αποστολής. Σελ. 386,204 Τεύχος 425-Σελ. 70      2.Το παρ' ω η διαπίστευσις Κράτος έχει την ειδικήν υποχρέωσιν να λαμβάνη πάντα τα προσήκοντα μέτρα, ίνα εμποδίση, όπως οι χώροι της αποστολής καταληφθώσιν ή υποστώσι ζημίας, όπως η ειρήνη της αποστολής διατεραχθή ή η αξιοπρέπειά της υποστή μείωσιν. 3.Οι χώροι της αποστολής, η επίπλωσίς των και τα λοιπά εις τούτους ευρισκόμενα είδη, ως και τα μεταφορικά μέσα της αποστολής δεν δύναται να καταστώσιν αντικείμενον ερεύνης, επιτάξεως, κατασχέσεως ή εκτελεστικού μέτρου. Άρθρ.23.-1.Το διαπιστεύον Κράτος και ο αρχηγός της αποστολής απαλλάσσονται όλων των εθνικών, τοπικών ή κοινοτικών, φόρων και τελών επί των χώρων της αποστολής, των οποίων είναι ιδιοκτήται ή μισθωταί, εφ' όσον δεν πρόκειται περί φόρων ή τελών εισπραττομένων εις αμοιβήν παρασχεθεισών ιδιαιτέρων υπηρεσιών. 2.Η εν τω παρόντι άρθρω προβλεπομένη φορολογική απαλλαγή δεν τυγχάνει εφαρμογής επί των φόρων και τελών τούτων, όταν συμφώνως προς την νομοθεσίαν του παρ' ω η διαπίστευσις Κράτους επιβαρύνωσι το πρόσωπον το οποίον συμβάλλεται μετά του διαπιστεύοντος Κράτους ή μετά του αρχηγού της αποστολής. Άρθρ.24.-Τα αρχεία και έγγραφα της αποστολής είναι απαραβίαστα εν παντί χρόνω και εις οιονδήποτε τόπον και αν ευρίσκωνται. Άρθρ.25.-Το παρ' ω η διαπίστευσις Κράτος παρέχει πάσας τας ευκολίας δια την εκπλήρωσιν των καθηκόντων της αποστολής. Άρθρ.26.-Υπό την επιφύλαξιν των νόμων και κανονισμών του των αφορώντων τας ζώνας, των οποίων η πρόσβασις απαγορεύεται ή υπόκειται εις κανονισμούς δια λόγους εθνικής ασφαλείας, το παρ' ω η διαπίστευσις Κράτος εξασφαλίζει εις πάντα τα μέλη της αποστολής την ελευθερίαν μετακινήσεως και κυκλοφορίας επί του εδάφους του. 40.Γ.θ.1 Συμφωνία περί Διπλωματικών Σχέσεων 94 Άρθρ.27.-1.Το παρ' ω η διαπίστευσις Κράτος επιτρέπει και προστατεύει την ελευθέραν επικοινωνίαν της αποστολής δι' όλους τους επισήμους σκοπούς. Επικοινωνούσα μετά της Κυβερνήσεως ως και μετά των άλλων αποστολών και προξενείων του διαπιστεύοντος Κράτους, οπουδήποτε και αν ευρίσκωνται, η αποστολή δύναται να χρησιμοποιή πάντα τα προσήκοντα μέσα επικοινωνίας, περιλαμβανομένων των διπλωματικών ταχυδρόμων και των δια κώδικος ή κρυπτογραφημένων μηνυμάτων. Ουχ' ήττον η αποστολή δεν δύναται να εγκαθιστά και χρησιμοποιή συσκευήν ραδιοπομπού ειμή τη συγκαταθέσει του παρ' ω η διαπίστευσις Κράτους. 2.Η επίσημος αλληλογραφία της αποστολής είναι απαραβίατος. Ο όρος «επίσημος αλληλογραφία» δηλοί πάσαν αλληλογραφίαν σχετικήν, με την αποστολήν και τα καθήκοντά της. 3.Ο διπλωματικός σάκκος δεν δύναται ούτε να ανοιχθή ούτε να παρακρατηθή. 4.Αι αποσκευαί αι αποτελούσαι τον διπλωματικόν σάκκον οφείλουσι να φέρωσιν ευδιάκριτα εξωτερικά σήματα ενδεικτικά του χαρακτήρος των και δεν δύνανται να περιλαμβάνωσιν ειμή διπλωματικά έγγραφα ή αντικείμενα επισήμου χρήσεως. 5.Ο διπλωματικός ταχυδρόμος, οφείλων να φέρη μεθ' εαυτού επίσημον έγγραφον πιστοποιούν την ιδιότητά του και προσδιορίζον τον αριθμόν των αποσκευών, αίτινες αποτελούν τον διπλωματικόν σάκκον, προστατεύεται εν τω ασκήσει των καθηκόντων του υπό του παρ' ω η διαπίστευσις Κράτους. Απολαύει του απαραβιάστου του προσώπου του και δεν δύναται να υποβληθή εις ουδεμιάς μορφής σύλληψιν ή κράτησιν. 6.Το διαπιστεύον Κράτος, ή η αποστολή, δύναται να διορίζη ειδικούς διπλωματικούς ταχυδρόμους. Εν τοιαύτη περιπτώσει αι διατάξεις της παρ. 5 του παρόντος άρθρου θα τυγχάνωσιν ωσαύτως εφαρμογής, υπό την επιφύλαξιν ότι αι εν αυτή μνημονευόμεναι ασυλίαι θα παύωσι να εφαρμόζωνται αφ' ης ο ταχυδρόμος θα έχη επιδώσει εις τον παραλήπτην τον διπλωματικόν σάκκον του οποίου έχει την φροντίδα. 7.Ο διπλωματικός σάκκος δύναται να παραδοθή εις τον κυβερνήτην εμπορικού αεροσκάφους προσγειωθησομένου εις ανεγνωρισμένον αερολιμένα εισόδου. Ο κυβερνήτης ούτος οφείλει να φέρη μεθ' εαυτού επίσημον έγγραφον υποδεικνύον τον αριθμόν των αποτελουσών τον σάκκον αποσκευών, αλλά δεν θεωρείται ως διπλωματικός ταχυδρόμος. Η αποστολή δύναται να πέμψη ένα των μελών της, ίνα παραλάβη απ' ευθείας και ελευθέρως τον διπλωματικόν σάκκον εκ των χειρών του κυβερνήτου του αεροσκάφους. Άρθρ.2.-Η καθιέρωσις διπλωματικών σχέσεων μεταξύ Κρατών και η αποστολή μονίμων διπλωματικών αποστολών γίνονται δι' αμοιβαίας συναινέσεως. Άρθρ.28.-Τα τέλη και δικαιώματα τα εισπραττόμενα υπό της αποστολής δι' επίσημα έγγραφα είναι απηλλαγμένα παντός φόρου και τέλους. Άρθρ.29.-Το πρόσωπον του διπλωματικού πράκτορος είναι απαραβίαστον. Δεν δύναται ούτος να υποβληθή εις ουδεμιάς μορφής σύλληψιν ή κράτησιν. Το παρ' ω η διαπίστευσις Κράτος μεταχειρίζεται τούτον μετά του προσήκοντος προς αυτόν σεβασμού και λαμβάνει πάντα τα κατάλληλα μέτρα προς παρεμπόδισιν πάσης προσβολής κατά του προσώπου, της ελευθερίας και αξιοπρέπειας αυτού. Άρθρ.30.-1.Η ιδιωτική κατοικία του διπλωματικού πράκτορος απολαύει του αυτού απαραβιάστου και της αυτής προστασίας ως οι χώροι της αποστολής. 2.Ωσαύτως απολαύουσι του απαραβιάστου τα έγγραφα, η αλληλογραφία ως και τα αγαθά αυτού υπό την επιφύλαξιν της παρ. 3 του άρθρ. 31. Άρθρ.31.-1.Ο διπλωματικός πράκτωρ απολαύει της ποινικής ετεροδικίας εις το παρ' ω η διαπίστευσις Κράτος. Απολαύει ωσαύτως της αστικής και διοικητικής ετεροδικίας, πλην εάν πρόκειται: α)περί εμπραγμάτου αγωγής αφορώσης ιδιωτικόν ακίνητον κείμενον επί του εδάφους του παρ' ω η διαπίστευσις Κράτους, εκτός εάν ο διπλωματικός πράκτωρ κατέχη τούτο δια λογαριασμόν του διαπιστεύοντος Κράτους δια τους σκοπούς της αποστολής, β)περί αγωγής αφορώσης κληρονομίαν, εις την οποίαν ο διπλωματικός πράκτωρ εμφανίζεται ως εκτελεστής διαθήκης, διαχειριστής, κληρονόμος η κληροδόχος ιδίω τίτλω και ουχί εν ονόματι του διαπιστεύοντος Κράτους, γ)περί αγωγής αφορώσης οιανδήποτε επαγγελματικήν ή εμπορικήν δραστηριότητα, ασκουμένην υπό του διπλωματικού πράκτορος εις το παρ' ω η διαπίστευσις Κράτος εκτός των επισήμων καθηκόντων του. 2.Ο διπλωματικός πράκτωρ δεν υποχρεούται να καταθέση ως μάρτυς. 3.Ουδέν εκτελεστικόν μέτρον δύναται να λαμβάνεται έναντι του διπλωματικού πράκτορος, πλην των περιπτώσεων των προβλεπομένων εις τα εδάφ. α, β, και γ της παρ. 1 του παρόντος άρθρου, και υπό τον όρον όπως η εκτέλεσις δύναται να λαμβάνη χώραν, χωρίς να προσβάλλεται το απαραβίαστον του προσώπου ή της κατοικίας του. 4.Η ετεροδικία διπλωματικού πράκτορος εν τω παρ' ω η διαπίστευσις Κράτει δεν θα απήλλασσε τούτον της δικαιοδοσίας του διαπιστεύοντος Κράτους. Άρθρ.32.-1.Το διαπιστεύον Κράτος δύναται να παραιτηθή της ετεροδικίας των διπλωματικών πρακτόρων και των προσώπων των απολαυόντων αυτής, συμφώνως προς το άρθρ. 37. (Μετά την σελ. 386,204)Σελ. 386,205 Τεύχος 425-Σελ. 71 Συμφωνία περί Διπλωματικών Σχέσεων 40.Γ.θ.1 95 2.Η παραίτησις δέον να είναι πάντοτε ρητή. 3.Εάν διπλωματικός πράκτωρ ή πρόσωπον απολαύον της ετεροδικίας συμφώνως προς το άρθρ. 37 ήθελε εγείρη αγωγήν, δεν δύναται πλέον να επικαλεσθή την ετεροδικίαν ως προς πάσαν ανταγωγήν αμέσως συνδεομένην προς την κυρίαν αγωγήν. 4.Η παραίτησις από της ετεροδικίας δι' αστικήν ή διοικητικήν αγωγήν δεν θεωρείται ως επαγόμενη την από της ετεροδικίας παραίτησιν ως προς τα μέτρα εκτελέσεως της αποφάσεως, δια τα οποία είναι αναγκαία ιδιαιτέρα παραίτησις. Άρθρ.33.-1.Υπό την επιφύλαξιν των διατάξεων της παρ. 3 του παρόντος άρθρου, ο διπλωματικός πράκτωρ είναι απηλλαγμένος, όσον αφορά τας παρεχομένας εις το διαπιστεύον Κράτος υπηρεσίας, των περί κοινωνικής ασφαλίσεως διατάξεων, αίτινες ενδέχεται να ισχύουν εις το Κράτος παρ' ω η διαπίστευσις. 2.Η απαλλαγή η προβλεπόμενη εις την παρ. 1 του παρόντος άρθρου εφαρμόζεται ομοίως εις τους ιδιωτικούς υπηρέτας, οίτινες ευρίσκονται εις την αποκλειστικήν υπηρεσίαν του διπλωματικού πράκτορος, υπό τον όρον: α)Να μην είναι υπήκοοι του παρ' ω η διαπίστευσις Κράτους ή να μην έχουν μόνιμον διαμονήν εν αυτώ, και β)Να υπόκεινται εις τας διατάξεις του περί κοινωνικής ασφαλίσεως, αίτινες ενδέχεται να ισχύουν εις το διαπιστεύον Κράτος ή εις τρίτον Κράτος. 3.Ο διπλωματικός πράκτωρ, ο οποίος έχει εις την υπηρεσίαν αυτού πρόσωπα, εις τα οποία η εις την παρ. 2 του παρόντος άρθρου προβλεπομένη απαλλαγή δεν εφαρμόζεται, οφείλει να τηρή τας υποχρεώσεις τας οποίας αι περί κοινωνικής ασφαλίσεως διατάξεις του παρ' ω η διαπίστευσις Κράτους επιβάλλουσιν εις τον εργοδότην. 4.Η απαλλαγή η προβλεπομένη εις τας παρ. 1 και 2 του παρόντος άρθρου δεν αποκλείει την εκουσίαν συμμετοχήν εις το καθεστώς κοινωνικής ασφαλίσεως του παρ' ω η διαπίστευσις Κράτους, εφ' όσον είναι επιτρεπτή υπό του Κράτους τούτου. 5.Αι διατάξεις του παρόντος άρθρου δεν θίγουσι τας διμερείς ή πολυμερείς συμφωνίας τας σχετικάς με την κοινωνικήν ασφάλισιν, αίτινες συνήφθησαν προγενεστέρως, και δεν εμποδίζουσι την μεταγενεστέραν σύναψιν τοιούτων συμφωνιών. Άρθρ.34.-Ο διπλωματικός πράκτωρ είναι απηλλαγμένος όλων των φόρων και τελών, προσωπικών ή πραγματικών, εθνικών, τοπικών ή κοινοτικών, εξαιρέσει: Σελ. 386,206 Τεύχος 425-Σελ. 72 α)Των εμμέσων φόρων φύσεως τοιαύτης ώστε να είναι κανονικώς ενσωματωμένοι εις την τιμήν των εμπορευμάτων ή των υπηρεσιών. β)Των φόρων και τελών επί των ιδιωτικών ακινήτων των ευρισκομένων επί του εδάφους του παρ' ω η διαπίστευσις Κράτους πλην εάν ο διπλωματικός πράκτωρ τα κατέχη δια λογαριασμόν του διαπιστεύοντος Κράτους δια τους σκοπούς της αποστολής. γ)Των δικαιωμάτων κληρονομίας των εισπραττομένων υπό του παρ' ω η διαπίστευσις Κράτους υπό την επιφύλαξιν των διατάξεων της παρ. 4 του άρθρ. 39. δ)Των φόρων και τελών επί των ιδιωτικών εισοδημάτων των εχόντων την πηγήν αυτών εις το παρ' ω η διαπίστευσις Κράτος και των φόρων επί του κεφαλαίου των αφαιρουμένων εκ των επενδύσεων πραγματοποιουμένων εις εμπορικάς επιχειρήσεις κειμένας εις το παρ' ω η διαπίστευσις Κράτος. ε)Των φόρων και τελών των ειπραττομένων εις αμοιβήν παρασχεθεισών ειδικών υπηρεσιών. σ)Των δικαιωμάτων μεταγραφής, δικαστικών, υποθήκης και χαρτοσήμου όσον αφορά τα ακίνητα, υπό την επιφύλαξιν των διατάξεων του άρθρ. 23. 40.Γ.θ.1 Συμφωνία περί Διπλωματικών Σχέσεων 96 Άρθρ.35.-Το παρ' ω η διαπίστευσις Κράτος οφείλει ν' απαλλάσση τους διπλωματικούς πράκτορας πάσης προσωπικής παροχής, πάσης δημοσίας υπηρεσίας οιασδήποτε φύσεως και των στρατιωτικών βαρών, οία αι επιτάξεις, εισφοραί και στρατιωτικά καταλύματα. Άρθρ.36.-1.Συμφώνως προς τας νομοθετικάς και κοινοτικάς διατάξεις, ας ήθελε καθιερώσει, το παρ' ω η διαπίστευσις Κράτος επιτρέπει την είσοδον και την απαλλαγήν τελωνειακών δικαιωμάτων, τελών και συναφών εισπράξεων άλλων ή εξόδων αποθηκεύσεως, μεταφοράς και εξόδων σχετικών προς αναλόγους υπηρεσίας, δια: α)Τα είδη τα προοριζόμενα δια την επίσημον χρήσιν της αποστολής. β)Τα είδη τα προοριζόμενα δια την προσωπική χρήσιν του διπλωματικού πράκτορος ή των συγκατοικούντων μελών της οικογενείας του, περιλαμβανομένων των ειδών των προοριζομένων δια την εγκατάστασίν του. 2.Ο διπλωματικός πράκτωρ είναι απηλλαγμένος της επιθεωρήσεως της προσωπικής του αποσκευής, πλην εάν υφίστανται σοβαροί λόγοι υποψίας ότι περιέχει είδη μη απαλαύοντα των εν τη παρ. 1 του παρόντος άρθρου μνημονευομένων απαλλαγών ή είδη των οποίων η εισαγωγή ή εξαγωγή απαγορεύεται υπό της νομοθεσίας ή υπόκειται εις τους περί καθάρσεως (καραντίνας) κανονισμούς του παρ' ω η διαπίστευσις Κράτους. Εν τοιαύτη περιπτώσει, η επιθεώρησις δέον να γίνεται παρόντος του διπλωματικού πράκτορος ή εξουσιοδοτημένου αντιπροσώπου του. Άρθρ.37.-1.Τα μέλη της οικογενείας του διπλωματικού πράκτορος τα συγκατοικούντα με αυτόν απολαύουσι των προνομίων και ασυλιών των μνημονευομένων εις τα άρθρα 29 έως 36, εφ' όσον δεν είναι υπήκοοι του παρ' ω η διαπίστευσις Κράτους. 2.Τα μέλη του διοικητικού και τεχνικού προσωπικού της αποστολής, ως και τα συγκατοικούντα μέλη των οικογενειών των απολαύουσιν, εφ' όσον δεν είναι υπήκοοι του παρ' ω η διαπίστευσις Κράτους ή δεν έχωσιν εν αυτώ μόνιμον διαμονήν, των προνομίων και ασυλιών των μνημονευομένων εις τα άρθρ. 29 έως 35, πλην του ότι η απαλλαγή εκ της αστικής και διοικητικής δικαιοδοσίας του παρ' ω η διαπίστευσις Κράτους η μνημονευομένη εις την παρ. 1 του άρθρ. 31 δεν εφαρμόζεται εις τας πράξεις τας τελεσθείσας εκτός της ασκήσεως των καθηκόντων του. Απολαύουσιν επίσης των προνομίων των μνημονευομένων εις την παρ. 1 του άρθρ. 36 όσον αφορά τα είδη τα εισαχθέντα κατά την πρώτην εγκατάστασιν αυτών. 3.Τα μέλη του υπηρετικού προσωπικού της αποστολής, άτινα δεν είναι υπήκοοι του παρ' ω   η διαπίστωσις Κράτους ή δεν έχουσιν εν αυτώ την μόνιμον διαμονήν των, απολαύουσι της ετεροδικίας δια τας πράξεις τας τελεσθείσας εν τη ασκήσει των καθηκόντων των και της απαλλαγής από φόρων και τελών επί των αποδοχών, τας οποίας λαμβάνουν ως εκ των υπηρεσιών των, επίσης δε της απαλλαγής της προβλεπομένης εις το άρθρ. 33. 4.Οι ιδιωτικοί υπηρέται των μελών της αποστολής, οίτινες δεν είναι υπήκοοι του παρ' ω η διαπίστευσις Κράτους ή δεν έχουσι την μόνιμον διαμονήν εν αυτώ, απαλλασσονται των φόρων και τελών επί των αποδοχών, τας οποίας εισπράττουσιν εκ των υπηρεσιών των. Από πασών των λοιπών απόψεων δεν απολαύουσι των προνομίων και ασυλιών ειμή καθ' ο μέτρον είναι δεκτόν υπό του παρ' ω η διαπίστευσις Κράτους. Ουχ ήττον το παρ' ω η διαπίστευσις Κράτος οφείλει να ασκή την δικαιοδοσίαν του επί των προσώπων τούτων κατά τρόπον, ώστε να μη παρεμποδίζη υπερβαλλόντως την ενάσκησιν των καθηκόντων της αποστολής. Άρθρ.3.-1.Καθήκοντα της διπλωματικής αποστολής είναι ιδίως: α)ν' αντιπροσωπεύη το διαπιστεύον Κράτος παρά το Κράτει παρ' ω η διαπίστευσις, β)να προστατεύη εντός του παρ' ω η διαπίστευσις Κράτους τα συμφέροντα του διαπιστεύοντος Κράτους και των υπηκόων το εντός των υπό του διεθνούς δικαίου δεκτών ορίων, γ)να διαπραγματεύεται μετά της Κυβερνήσεως του παρ' ω η διαπίστευσις Κράτους, δ)να πληροφορήται δι' όλων των θεμιτών μέσων περί των περιστάσεων και της εξελίξεως των γεγονότων εντός το παρ' ω η διαπίστευσις Κράτους και να αναφέρη σχετικώς προς την Κυβέρνηση του διαπιστεύοντος Κράτους, ε)να προωθή τας φιλικάς σχέσεις και να αναπτύση τας οικονομικάς, πνευματικάς και επιστημονικάς σχέσεις μεταξύ του διαπιστεύοντος και του παρ' ω η διαπίστευσις Κράτους. 2.Ουδεμία διάταξις της παρούσης Συμβάσεως θα δύναται να ερμηνευθή ως απαγορεύουσα την άσκησιν προξενικών καθηκόντων υπό διπλωματικής τινος αποστολής. Άρθρ.28.-1.Ο διπλωματικός πράκτωρ ο έχων την ιθαγένειαν του παρ' ω η διαπίστευσις Κράτους ή μόνιμον εν αυτώ διαμονήν δεν απολαύει της ετεροδικίας και του απαραβιάστου ειμή μόνον δια τας επισήμους πράξεις τας τελεσθείσας εν τη ασκήσει των καθηκόντων του, πλην εάν πρόσθετα προνόμια και ασυλίαι έχωσι παρασχεθή υπό του παρ' ω η διαπίστευσις Κράτους. 2.Τα λοιπά μέλη του προσωπικού της αποστολής και οι ιδιωτικοί υπηρέται, οίτινες είναι υπήκοοι του παρ' ω η διαπίστευσις Κράτους, ή έχουσι την μόνιμον εν αυτώ διαμονήν των, δεν απολαύουσι των προνομίων και ασυλιών, ειμή καθ' ο μέτρον το Κράτος τούτο τοις τας αναγνωρίζει. Ουχ ήττον το παρ' ω η διαπίστευσις Κράτος οφείλει να ασκή την δικαιοδοσίαν του επί των προσώπων τούτων κατά τρόπον, ώστε να μη παρεμποδίζη υπερβαλλόντως την ενάσκησιν των καθηκόντων της αποστολής. Άρθρ.39.-1.Παν πρόσωπον δικαιούμενον προνομίων και ασυλιών απολαύει αυτών αφ' ης εισέρχεται εις το έδαφος του παρ' ω η διαπίστευσις Κράτους ίνα μεταβή εις την θέσιν του, ή εάν ευρίσκεται επί του εδάφους τούτου, αφ' ης ο διορισμός του εκοινοποιήθη εις το Υπουργείον των Εξωτερικών ή εις οίον άλλο Υπουργείον θα είχε συμφωνηθή. 2.Οσάκις τα καθήκοντα προσώπου απολαύοντος των προνομίων και ασυλιών τερματίζονται, τα προνόμια και αι ασυλίαι αύται λήγουσι κανονικώς την στιγμήν, καθ' ην το πρόσωπον τούτο εγκαταλείπει την χώραν, ή κατά την εκπνοήν ευλόγου προ-θεσμίας, ήτις θα τω είχε παρασχεθή προς τον σκοπόν τούτον,   εξακολουθούσιν  όμως  να    υφί(Μετά την σελ. 386,206) Σελ. 386,207 Τεύχος 425-Σελ. 73 Συμφωνία περί Διπλωματικών Σχέσεων 40.Γ.θ.1 97 στανται μέχρι της στιγμής ταύτης, έτι και εν περιπτώσει ενόπλου ρήξεως. Ουχ ήττον η ετεροδικία εξακολουθεί να υφίσταται ως προς τας πράξεις του προσώπου τούτου τας τελεσθείσας εν τη ασκήσει των καθηκόντων του ως μέλους της αποστολής. 3.Εν περιπτώσει θανάτου μέλους τινός της αποστολής, τα μέλη της οικογενείας του εξακολουθούσι να απλαύωσι των υπέρ αυτών προνομίων και ασυλιών, μέχρι της εκπνοής ευλόγου προθεσμίας επιτρεπούσης εις αυτά να αναχωρήσουν εκ του εδάφους του παρ' ω η διαπίστευσις Κράτους. 4.Εν περιτώσει θανάτου μέλους τινός της αποστολής, το οποίον δεν είναι υπήκοος του παρ' ω η διαπίστευσις Κράτους ή δεν έχει εν αυτώ την μόνιμον διαμονήν του, ή μέλους τινός της οικογενείας του συγκατοικούντος μετ' αυτού, το παρ' ω η διαπίστευσις Κράτος θα επιτρέπη την παραλαβήν της κινητής περιουσίας του αποθανόντος, εξαιρουμένης εκείνης, ήτις θα είχε κτηθή εν τη Χώρα και της οποίας απαγορεύεται κατά την στιγμήν του θανάτου η εξαγωγή. Δεν θα εισπράττωνται δικαιώματα κληρονομίας επί κινητών, των οποίων η εντός του παρ' ω η διαπίστευσις Κράτους ύπαρξις ωφείλετο αποκλειστικώς εις την εν αυτώ παρουσίαν του αποθανόντος ως μέλους της αποστολής ή μέλους της οικογενείας μέλους τινός της αποστολής. Άρθρ.40.-1.Εάν διπλωματικός πράκτωρ διασχίζη ή ευρίσκεται επί του εδάφους τρίτου Κράτους το οποίον τω παρέσχε θεώρησιν διαβατηρίου, εν η περιπτώσει η θεώρησις αύτη απητείτο δια να μεταβή να αναλάβη τα καθήκοντά του ή δια να μεταβή εις την θέσιν του ή δια να επιστρέψη εις την χώραν του, το τρίτον Κράτος θα το παρέχη το απαραβίαστον και πάσας τας λοιπάς ασυλίας τας αναγκαιούσας δια να καταστή δυνατή η διέλευσις ή επιστροφή. Θα πράττη το αυτό δια τα απολαύοντα των προνομίων και ασυλιών μέλη της οικογενείας του, άτινα συνοδεύουσι τον διπλωματικόν πράκτορα ή ταξιδεύουσι κεχωρισμένως δια να τον συναντήσουν ή δια να επιστρέψουν εις την χώραν των. 2.Υπό συνθήκας παρομοίας προς τας προβλεπομένας εις την παρ. 1 του παρόντος άρθρου, τα τρίτα Κράτη δεν επιτρέπεται να παρεμποδίζωσι την διέλευσιν επί του εδάφους των των μελών του διοικητικού και τεχνικού ή υπηρετικού προσωπικού της αποστολής και των μελών των οικογενειών των. 3.Τα τρίτα Κράτη παρέχουσιν εις την αλληλογραφίαν και τας λοιπάς εν διελεύσει επισήμους επικοινωνίας, περιλαμβανομένων των δια κώδικος ή κρυπτογραφικών τηλεγραφημάτων, την αυτήν ελευθερίαν, και προστασίαν όπως το παρ' ω η διαπίστευσις Κράτος. Εις τους διπλωματικούς Σελ. 386,208 Τεύχος 425-Σελ. 74   ταχυδρόμους, εις τους οποίους παρεσχέθη θεώρησις διαβατηρίου, εάν αύτη απητείτο, και εις τους διπλωματικούς σάκκους εν διελεύσει τα τρίτα Κράτη θα παρέχωσι το αυτό απαραβίαστον και την αυτήν προστασίαν, την οποία το παρ' ω η διαπίστευσις Κράτος υποχρεούται να τοις παρέχη. 4.Αι συμφώνως προς τας παρ. 1, 2 και 3 του παρόντος άρθρου υποχρεώσεις των τρίτων Κρατών εφαρμόζονται ομοίως εις τα αντιστοίχως εις τας παραγράφους ταύτας μνημονευόμενα πρόσωπα, ως και εις τας επισήμους επικοινωνίας και τους διπλωματικούς σάκκους, οσάκις η παρουσία των επί του εδάφους του τρίτου Κράτους οφείλεται εις ανωτέραν βίαν. 40.Γ.θ.1 Συμφωνία περί Διπλωματικών Σχέσεων 98 Άρθρ.41.-1.Μη θιγομένων των προνομίων και ασυλιών των, πάντα τα πρόσωπα τα απολαύοντα τούτων έχουσι την υποχρέωσιν να σέβωνται τους νόμους και κανονισμούς του παρ' ω η διαπίστευσις Κράτους. Έχουσιν επίσης την υποχρέωσιν να μη αναμιγνύωνται εις τας εσωτερικάς υποθέσεις του Κράτους τούτου. 2.Πασών των μετά του παρ' ω η διαπίστευσις Κράτους διαχειριζομένων επισήμων υποθέσεων, των ανατεθειμένων εις την αποστολήν υπό του διαπιστεύοντος Κράτους, η διαχείρισις δέον να γίνεται μετά του Υπουργείου των Εξωτερικών του Κράτους τούτου ή μέσω του Υπουργείου τούτου ή μετά οιουδήποτε άλλου Υπουργείου θα είχε συμφωνηθή. 3.Οι χώροι της αποστολής δεν θα χρησιμοποιώνται κατά τρόπον ασυμβίβαστον προς τα καθήκοντα της αποστολής, ως ταύτα εκτίθενται εις την παρούσαν Σύμβασιν ή εις άλλους κανόνας του γενικού διεθνούς δικαίου ή εις ιδιαιτέρας συμφωνίας ισχυούσας μεταξύ του διαπιστεύοντος και του παρ' ω η διαπίστευσις Κράτους. Άρθρ.42.-Ο διπλωματικός πράκτωρ δεν θα ασκή εις το παρ' ω η διαπίστευσις Κράτος δραστηριότητα επαγγελματικήν ή εμπορικήν προς ίδιον κέρδος. Άρθρ.43.-Τα καθήκοντα του διπλωματικού πράκτορος λήγουσιν ιδία: α)Δια της προς το παρ' ω η διαπίστευσις Κράτος κοινοποιήσεως του διαπιστεύοντος Κράτους ότι τα καθήκοντα του διπλωματικού πράκτορος έληξαν. β)Δια της προς το διαπιστεύον Κράτος κοινοποιήσεως του παρ' ω η διαπίστευσις Κράτους, ότι το Κράτος τούτο, συμφώνως προς την παρ. 2 του άρθρ. 9, αρνείται να αναγνωρίση τον διπλωματικόν πράκτορα ως μέλος της αποστολής. Άρθρ.44.-Το παρ' ω η διαπίστευσις Κράτος οφείλει, έτι και εν περιπτώσει ενόπλου ρήξεως, να παρέχη διευκολύνσεις, ίνα επιτρέπεται η εκ του εδάφους του αναχώρησις εντός της ταχυτέρας προθεσμίας εις τα πρόσωπα τα απολαύοντα των προνομίων και ασυλιών, τα μη έχοντα την ιθαγένειαν του παρ' ω η διαπίστευσις Κράτους, ως και εις τα μέλη της οικογενείας των προσώπων τούτων οιασδήποτε ιθαγενείας. Υποχρεούται ιδία, εάν παρίσταται ανάγκη, να θέτη εις την διάθεσίν των τα αναγκαία δια τα πρόσωπα ταύτα και δια τα αγαθά των μεταφορικά μέσα. Άρθρ.45.-Εν περιπτώσει διακοπής των διπλωματικών σχέσεων μεταξύ δύο Κρατών ή εάν αποστολή τις ανεκλήθη οριστικώς ή προσωρινώς: α)Το παρ' ω η διαπίστευσις Κράτος υποχρεούται, έτι και εν περιπτώσει ενόπλου ρήξεως, να σέβεται και να προστατεύη τους χώρους της αποστολής, ως και την περιουσίαν και τα αρχεία της. β)Το διαπιστεύον Κράτος δύναται να εμπιστευθή την φύλαξιν των χώρων της αποστολής μετά των εν αυτή ευρισκομένων αγαθών, ως και των αρχείων, εις τρίτον Κράτος παραδεκτόν υπό του παρ' ω η διαπίστευσις Κράτους. γ)Το διαπιστεύον Κράτος δύναται να εμπιστευθή την προστασίαν των συμφερόντων του και των συμφερόντων των υπηκόων του εις τρίτον Κράτος παραδεκτόν υπό του παρ' ω η διαπίστευσις Κράτους. Άρθρ.46.-Τη προηγουμένη συγκαταθέσει του παρ' ω η διαπίστευσις Κράτους και επί τη αιτήσει τρίτου Κράτους μη αντιπροσωπευομένου εις το Κράτος τούτο, δύναται το διαπιστεύον Κράτος να αναλάβη την προσωρινήν προστασίαν των συμφερόντων του τρίτου Κράτους και των υπηκόων του. Άρθρ.4.-1.Το διαπιστεύον Κράτος δέον να αποκτήση την βεβαιότητα ότι το πρόσωπον, το οποίον έχει εν όψει να διαπιστεύση ως αρχηγόν της αποστολής παρά τω Κράτει παρ' ω η διαπίστευσις, έτυχε της ευαρέστου αποδοχής του Κράτους τούτου. 2.Το παρ' ω η διαπίστευσις Κράτος δεν υποχρεούται να διατυπώση προς το διαπιστεύον Κράτος τους λόγους αρνήσεως ευαρέστου αποδοχής. Άρθρ.47.-1.Εν τη εφαρμογή των διατάξεων της παρούσης Συμβάσεως το παρ' ω η διαπίστευσις Κράτος δεν θα ποιήται διάκρισιν μεταξύ των Κρατών. 2.Δεν θα θεωρείται εν τούτοις ότι αποτελούσι διάκρισιν: α)Το γεγονός ότι το παρ' ω η διαπίστευσις Κράτος εφαρμόζει συσταλτικώς μίαν των διατάξεων της παρούσης Συμβάσεως ένεκα του ότι αύτη εφαρμόζεται τοιουτοτρόπως έναντι της αποστολής του εις το διαπιστεύον Κράτος. β)Το γεγονός ότι τα Κράτη απολαύουσιν αμοιβαίως, δυνάμει εθίμου ή συμφωνίας, μεταχειρίσεως ευνοϊκωτέρας ή η απαιτουμένη υπό των διατάξεων της παρούσης Συμβάσεως. Άρθρ.48.-Η παρούσα Σύμβασις θα είναι ανοικτή προς υπογραφήν υπό πάντων των Κρατών-Μελών του Οργανισμού των Ηνωμένων Εθνών ή οιουδήποτε Ειδικευμένου Οργανισμού, ως και οιουδήποτε Κράτους-Μέλους εν τω Καταστατικώ του Διεθνούς Δικαστηρίου και παντός ετέρου Κράτους προσκαλουμένου υπό της Γενικής Συνελεύσεως του Οργανισμού των Ηνωμένων Εθνών όπως καταστή συμβαλλόμενον μέρος εις την Σύμβασιν, κατά τον ακόλουθον τρόπον: Μέχρι της 31ης Οκτ. 1961 εις το Ομοσπονδιακόν Υπουργείον των Εξωτερικών της Αυστρίας και μετά ταύτα, μέχρι της 21ης Μαρτ. 1962 εις την έδραν του Οργανισμού των Ηνωμένων Εθνών εν Νέα Υόρκη. Άρθρ.49.-Η παρούσα Σύμβασις θέλει επικυρωθή. Τα έγγραφα επικυρώσεως θα κατατεθώσι παρά τω Γενικώ Γραμματεί του Οργανισμού των Ηνωμένων Εθνών. Άρθρ.50.-Η πασούσα Σύμβασις θα παραμείνη ανοικτή  εις  την  προσχώρησιν   οιουδήποτε   Κρά(Μετά την σελ. 386,208) Σελ. 386,209 Τεύχος 425-Σελ. 75 Συμφωνία περί Διπλωματικών Σχέσεων 40.Γ.θ.1 99 τους ανήκοντος εις μίαν των τεσσάρων κατηγοριών των μνημονευομένων εν των άρθρ. 48. Τα έγγραφα προσχωρήσεως θα κατατεθώσι παρά τω Γενικώ Γραμματεί το Οργανισμού των Ηνωμένων Εθνών. Άρθρ.51.-1.Η παρούσα Σύμβασις θα τεθή εν ισχύϊ την 30ήν ημέραν από της ημερομηνίας καταθέσεως παρά τω Γενικώ Γραμματεί του Οργανισμού των Ηνωμένων Εθνών του 22ου εγγράφου επικυρώσεως ή προσχωρήσεως. 2.Δι' έκαστον των Κρατών άτινα θα επικυρώσωσι την Σύμβασιν ή θα προσχωρήσωσιν εις αυτήν μετά την κατάθεσιν του 22ου εγγράφου επικυρώσεως ή προσχωρήσεως, η Σύμβασις θα τεθή εν ισχύϊ την 30ήν ημέραν από της καταθέσεως υπό του Κράτους τούτο του εγγράφου επικυρώσεως ή προσχωρήσεώς του. Άρθρ.52.-Ο Γενικός Γραμματεύς του Οργανισμού των Ηνωμένων Εθνών θα γνωστοποιήση εις άπαντα τα Κράτη τα ανήκοντα εις μίαν των τεσσάρων κατηγοριών των μνημονευομένων εν τω άρθρ. 48. α)Τας τεθείσας υπογραφάς εν τη παρούση Συμβάσει και την κατάθεσιν των εγγράφων επικυρώσεως ή προσχωρήσεως, συμφώνως προς το άρθρ. 48, 49 και 50. β)Την ημερομηνίαν καθ' ην η παρούσα Σύμβασις θα τεθή εν ισχύϊ συμφώνως προς το άρθρ. 51. Άρθρ.53.-Το πρωτότυπον της παρούσης Συμβάσεως, του οποίου τα κείμενα αγγλικόν, κινεζικόν, ισπανικόν, γαλλικόν και ρωσικόν είναι εξ ίσου αυθεντικά, θα κατατεθή παρά τω Γενικώ Γραμματεί του Οργανισμού των Ηνωμένων Εθνών, όστις θα μεριμνήσει δια την έκδοσιν πιστού κεκυρωμένου αντιγράφου εις άπαντα τα Κράτη τα ανήκοντα εις μίαν των τεσσάρων κατηγοριών μνημονευομένων εν τω άρθρ. 48. Εις πίστωσιν τούτου οι υπογραφόμενοι πληρεξούσιοι, δεόντως εξουσιοδοτημένοι υπό των αντιστοίχων Κυβερνήσεών των υπέγραψαν την παρούσαν Σύμβασιν. Εγένετο εν Βιέννη τη 18 Απρ. 1961. Κατ' ανακοίνωσιν του Υπ. Εξωτερικών της 22 Ιουλ./5 Αυγ. 1979 (ΦΕΚ Α' 163), το έγγραφον επικυρώσεως υπό της Ελλάδος της ανωτέρω Διεθνούς Συμβάσεως κατετέθη παρά τω Γενικώ Γραμματεί του Ο.Η.Ε. εν Ν. Υόρκη την 16 Ιουλ. 1970 και η ισχύς της Συμβάσεως άρξεται από 15 Αυγ. 1970. Σελ. 386,210 Τεύχος 425-Σελ. 76 40.Γ.θ.1 Συμφωνία περί Διπλωματικών Σχέσεων 100 Άρθρ.5.-1.Το διαπιστεύον Κράτος, μετά δέουσαν κοινοποίησιν προς τα ενδιαφερόμενα παρ' οις η διαπίστευσις Κράτη, δύναται να διαπιστεύση ένα αρχηγόν της αποστολής ή να τοποθετήση μέλος του διπλωματικού προσωπικού, αναλόγως της περιπτώσεως, εις πλείονα Κράτη, πλην εάν εν των παρ' ω η διαπίστευσις Κρατών ήθελε ρητώς αντιταχθή εις τούτο. 2.Όταν το διαπιστεύον Κράτος διαπιστεύη ένα αρχηγόν αποστολής εις ένα ή πλείονα άλλα Κράτη, δύναται να εγκαταστήση διπλωματικήν αποστολήν διευθυνομένην υπό αναπληρωτού επιτετραμμένου εις έκαστον των Κρατών ένθα ο αρχηγός της αποστολής δεν έχει την μόνιμον διαμονήν του. 3.Αρχηγός αποστολής ή μέλος του διπλωματικού προσωπικού της αποστολής δύναται ν' αντιπροσωπεύη το διαπιστεύον Κράτος εις πάντα διεθνή οργανισμόν. Σελ. 386,202 Τεύχος 425-Σελ. 68 Άρθρ.6.-Πλείονα Κράτη δύνανται να διαπιστεύσουν το αυτό πρόσωπον υπό την ιδιότητα αρχηγού αποστολής εις άλλο Κράτος, πλην εάν το παρ' ω η διαπίστευσις Κράτος ήθελεν αντιταχθή εις τούτο. Άρθρ.7.-Υπό την επιφύλαξιν των διατάξεων των άρθρ.5, 8, 9 και 11, το διαπιστεύον Κράτος διορίζει κατ' ιδίαν εκλογήν τα μέλη του προσωπικού της αποστολής. Όσον αφορά τους στρατιωτικούς, ναυτικούς ή αεροπορικούς ακολούθους, το παρ' ω η διαπίστευσις Κράτος δύναται να απαιτήση, όπως τα ονόματά των τω υποβληθώσιν εκ των προτέρων προς έγκρισιν.

[Source: greek_legal_code_raptarchis | Tokens: 33105]